होर करसान बी हिमालिया ते कंढी खेत्तरें च पशुपालन करदे न की जे एह् चारा अपनिया जिमियां चा गै पूरा करी लैंदे ते जाड़ें चा बी घाς-पत्तर थ्होई जंदा। हर ग्रां च डंगर चराने आस्तैं ज्हारें ब’रें दियां सांझियां जूहां ते चरांदां कैम न ते कन्नै गै ग्रांएं च शामलाट देह् बी होंदी ते चारा लब्भी जंदा। हिमालिया खेत्तरै च अज्ज बी करसान अपने पशु सोहै उज्जे-ठंढे थाह्‌रें बनी दिएं अपनी दुहारीं ते ढाक पर लेई जंदे। पशुपालन कन्नै इक्क ते करसान अपनी औंदन पूरी करी लैंदे, नाजे दी थोड़ ते होर टल्ले-कप्पड़े दा खर्चा पूरा करी लैंदे, दूआ डुग्गर खेत्तरै दी आर्थक दशा बी सुधारदे। घ्यो, पनीर, कलाड़ी बगैरा नग्गरें-शैह्‌रें च इयै पूरा करदे। मास ते खल्लां- चम्मै दा इक्क बड्डा हिस्सा इयै पूरा करदे।